Борис Младенов-Young
Блажена двойка с челяд многобройна…

chitanka.info

Блажена двойка с челяд многобройна

празнува диамантен юбилей.

О, старост мила, тиха и спокойна,

поток от вино в твоя чест се лей.

Отекват речи с думи за възхвала,

звънят стакани, вдигат тост след тост…

Внезапно в шумната банкетна зала

въпрос задава любопитен гост:

„Кажете ни, с какво ви бог помогна,

та бракът ви до днес не се разтрогна

и в здрава сплав все още ви крепи!“

„По наше време ако нещо счупиш,

не можеше повторно да го купиш,

така че го поправяхме сами!“

Сидни, Австралия — 2014 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.